פריצת דרך (משחק)

פריצת דרך הוא משחק לוח לשני שחקנים שמשחקים בדרך כלל על לוח בעל 64 משבצות, המשמש גם את משחק השחמט. המשחק נוצר בשנת 2000 על ידי דן טרויקה (Dan Troyka). המשחק תוכנן במקור ללוח בגודל 7×7 אך הכללים והעקרונות נותרים זהים גם ללוחות בגדלים אחרים. 

 מהלך המשחק 
הגרסה הסטנדרטית של המשחק היא של לוח שחמט בגודל 8×8. כל שחקן מתחיל עם 16 חיילים המסודרים בשתי השורות הקרובות אליו. המטרה היא להעביר אחד מהחיילים לשורה האחרונה בצד היריב. החיילים רשאים לנוע צעד אחד בכל תור  - משבצת אחת קדימה או באלכסון. חייל יכול לנוע למשבצת שבה נמצא חייל יריב וללכוד אותו רק אם המשבצת נמצאת צעד אחד באלכסון קדימה, בדומה להתקפה של רגלי במשחק השחמט. החייל של היריב מוסר מן הלוח, וחיילו של השחקן תופס את מקומו. יש לשים לב כי הלכידה אינה חובה, וגם אין לכידות בשרשרת כמו במשחק דמקה; כלומר שחקן יכול ללכוד רק חייל אחד בתורו. אין אפשרות לנוע אחורה או לדלג מעל חיילים אחרים.Breakthrough rules, Abstract Games Magazine 

השחקן הראשון שמגיע לשורת הבית של היריב — השורה הרחוקה ביותר ממנו — הוא המנצח. אם כל החיילים של שחקן נלכדים, אותו שחקן מפסיד. תיקו אינו אפשרי מתמטית, משום שהחיילים יכולים לנוע רק קדימה (או להילכד), ולחייל הקרוב ביותר לשורת הבית של היריב יש תמיד לפחות אפשרות אחת לנוע קדימה.Handscomb, Kerry. "8x8 Game Design Competition: The Winning Game: Breakthrough ...and two other favorites." Abstract Games Magazine, Issue 7, Autumn 2001.

 אסטרטגיה 
המשחק פשוט מבחינת חוקים, אך הוא עשיר מאוד מבחינת אסטרטגיה. שחקנים צריכים לשלב בין התקפה (קידום החיילים קדימה) לבין הגנה (חסימת דרכי חדירה של היריב).Allis, L. V. (2000). "Searching for Solutions in Games and Artificial Intelligence"

 גרסאות 
קיימות פתרונות מלאים לגרסאות על לוחות קטנים יותר:Saffidine, Abdallah. "Solving Breakthrough with Race Patterns and Job-Level Proof Number Search"

 6×6 : ניצחון לשחקן הראשון
 6×5 : ניצחון לשחקן השני
 5×5 : ניצחון לשחקן השני
 3×7 : ניצחון לשחקן השני
המשחק פותח גם עבור מחשבים ותוכנות משחק, ונחקר בתחום הבינה המלאכותית בשל מבנהו הפשוט והעובדה שאסטרטגית המשחק היא מורכבת.

הערות שוליים 

קטגוריה:משחקי חשיבה
קטגוריה:משחקי לוח
קטגוריה:משחקי אסטרטגיה